Official Journal L 387 , 31/12/1992 P. 0024 - 0025

Finnish special edition: Chapter 3 Volume 47 P. 0054

Swedish special edition: Chapter 3 Volume 47 P. 0054



Ir-Regolament tal-Kummissjoni (KEE) Nru 3821/92 tat-28 ta’ Diċembru 1992 li jħassar ir-Regolamenti (KEE) Nru 3294/86 u li jemenda r-Regolament (KEE) Nru 1393/76, (KEE) Nru 1780/89, (KEE) Nru 2053/89, (KEE) Nru 2054/89, (KEE) Nru 209/88 u Nru 163/67/KEE biex jabolixxi d-deroga mill-użu tar-rata ta’ konverżjoni agrikola għall-ammonti in kwistjoni IL-KUMMISSJONI TAL- KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 3813/92 tat-28 ta’ Diċembru 1992 fuq l-unità ta’ kont u r-rati ta’ konverżjoni li għandhom ikunu applikati għall-finijiet tal-politika komuni agrikola [1] u partikolarment l-Artikolu 10 tiegħu, Billi r-Regolament (KEE) Nru 3813/92 ħassar b’effett mill-1 ta’ Jannar 1993 Regolament tal-Kunsill (KEE) Nru 1676/85 [2], kif l-aħħar emendat bir-Regolament (KEE) Nru 2205/90 [3]; billi l-Artikolu 2(4) tar-Regolament (KEE) Nru 1676/85 jipprovdi għall-derogi li jeżistu fil-31 ta’ Diċembru 1992 mill-użu tar-rata ta’ konverżjoni agrikola għal ċerti ammonti biex jippermettu l-użu ta’ rati li jikkorrispondu aktar mill-qrib għal ċirkostanzi ekonomiċi attwali u li jevitaw ir-riskju ta’ tgħawwiġ monetarju; billi d-derogi ma jidhrux ġustifikati taħt is-sistema agro-monetarja fis-seħħ b’effett mill-1 ta’ Jannar 1993 u wara l-introduzzjoni tar-rati ta’ konverżjoni agrikoli qrib għaċ-ċirkostanzi ekonomiċi attwali; billi, għalhekk, id-disposizzjoniiet in kwistjoni għandhom jitħassru; Billi r-Regolament tal-Kummissjoni (KEE) Nru 3294/86 tad-29 ta’ Ottubru 1986 li jiffissa r-rata ta’ konverżjoni li għandha tkun applikata fir-rigward ta’ imposti u rifużjonijiet fis-settur tar-ross [4], kif l-aħħar emendat bir-Regolament (KEE) Nru 3119/89 [5], jipprovdi għall-applikazzjoni ta’ rata speċifika ta’ konverżjoni għal ċerti konverżjonijiet fil-valuta nazzjonali fis-settur tar-ross; Billi l-Artikolu 1a tar-Regolament tal-Kummissjoni (KEE) Nru 1393/76 tas-17 ta’ Ġunju 1976 jippreskrivi regoli dettaljati għall-importazzjoni ta’ prodotti fis-settur fejn isir l-inbid li joriġinaw f’ċerti pajjiżi terzi [6], kif l-aħħar emendat bir-Regolament (KEE) Nru 3671/89 [7], jipprovdi għar-rata tas-suq rappreżentattiva li għandha tintuża biex ikunu konvertiti l-prezzijiet ta’ riferenza ħielsa fil-fruntjiera f’valuta nazzjonali; Billi l-Artikolu 34 tar-Regolament tal-Kummissjoni (KEE) Nru 1780/89 tal-21 ta’ Ġunju 1989 jippreskrivi regoli dettaljati għall-bejgħ ta’ l-alkoħol miksub mill-operazzjonijiet ta’ distillazzjoni msemmija fl-Artikoli 35, 36 u 39 tar-Regolament (KEE) Nru 822/87 u miżmum minn aġenziji ta’ intervent [8], kif l-aħħar emendat bir-Regolament (KEE) Nru 2864/92 [9], jipprovdi għar-rata tas-suq rappreżentattiva li għandha tintuża biex tikkonverti l-ħlasijiet, garanziji u malleveriji konċernati; Billi l-Artikolu 3 tar-Regolament tal-Kummissjoni (KEE) Nru 2053/89 [10] u (KEE) Nru 2054/89 [11], jippreskrivi regoli dettaljati għall-applikazzjoni tas-sistema tal-prezz minimu ta’ importazzjoni għal ċerti ċirasi proċessati u għall-għeneb imqadded rispettivament, kif l-aħħar emendat bir-Regolament (KEE) Nru 3390/89 [12], jipprovdi għall-użu tar-rata tas-suq rappreżentattiva biex ikun konvertit l-prezz minimu ta’ importazzjoni fil-valuta nazzjonali; Billi t-tieni paragrafu ta’ l-Artikolu 1 tar-Regolament tal-Kummissjoni (KEE) Nru 209/88 tas-26 ta’ Jannar 1988 fuq l-iffissar ta’ l-ammonti addizzjonali għall-importazzjoni għall-prodotti tal-laħam tal-majjal minn terzi pajjiżi [13], kif l-aħħar emendat bir-Regolament (KEE) Nru 3117/89 [14], jipprovdi li l-prezz ta’ l-offerta huwa espress f’ECUs wara l-konverżjoni tal-prezzijiet rekordjati fil-valuta nazzjonali f’ECUs waqt li tintuża r-rata tas-suq rappreżentattiva; Billi l-Artikolu 1(3) tar-Regolament tal-Kummissjoni (KEE) Nru 163/67/KEE tas-26 ta’ Ġunju 1967 fuq l-iffissar ta’ l-ammont addizzjonali tal-prodotti tat-trobbija tat-tjur minn pajjiżi terzi [15], kif l-aħħar emendat bir-Regolament (KEE) Nru 3116/89 [16], jipprovdi li l-prezz ta’ l-offerta huwa espress f’ECUs wara l-konverżjoni tal-prezzijiet reġistrati fil-valuta nazzjonali f’ECUs bl-użu tar-rata tas-suq rappreżentattiva; Billi l-miżuri provduti f’dan ir-Regolament huma skond l-opinjoni tal-kumitati rilevanti ta’ ġestjoni, ADOTTAT DAN IR-REGOLAMENT: Artikolu 1 Regolament (KEE) Nru 3294/86 huwa b’dan imħassar. Artikolu 2 L-Artikolu 1a tar-Regolamenti (KEE) Nru 1393/76 huwa b’dan mibdul b’li ġej: "Artikolu 1a Għall-finijiet tal-paragun tal-prezzijiet ta’ l-offerta mal-prezzijiet ta’ riferenza ħielsa fil-fruntjiera, dawn ta’ l-aħħar għandhom ikunu konvertiti f’valuta nazzjonali bl-użu tar-rata ta’ konverżjoni agrikola valida fid-data ta’ esportazzjoni indikati fiċ-ċertifikat msemmi fl-Artikolu 3(1) ta’ dan ir-Regolament. Iżda, fil-każijiet li mhumiex dawk msemmija fl-Artikolu 3(1), ir-rata ta’ konverżjoni agrikola li għandha tintuża għall-paragun msemmi fil-paragrafu preċedenti għandha tkun ir-rata valida fid-data meta l-formalitajiet tad-dwana għar-rilaxx għaċ-ċirkolazzjoni libera ikunu mitmuma." Artikolu 3 L-Artikolu 34 tar-Regolament (KEE) Nru 1780/89 huwa b’dan mibdul b’li ġej: "Artikolu 34 Ir-rata ta’ konverżjoni agrikola fis-seħħ fil-ġurnata qabel il-pubblikazzjoni tan-nota tas-sejħa għall-offerta għandha tintuża biex tikkonverti li ġej fil-valuta nazzjonali: - ħlasijiet magħmula qabel l-ħruġ ta’ l-ordnijiet ta’ tneħħija msemmija fl-Artikoli 9(2), 17 (3) u 28 (1), espressi f’ECUs fiż-żmien meta l-offerta hija sottomessa, - l-offerta ta’ garanziji msemmija fl-Artikolu 6(2), 14 (2) u 22 (2), espressi f’ECUs kull ettolitru ta’ alkolħol ta’ 100 % vol, - garanziji għal-esekuzzjoni kif imsemmija fit-tieni inċiż ta’ l-Artikolu 8(2), it-tieni inċiż ta’ l-Artikolu 16(2), it-tieni inċiż ta’ l-Artikolu 24(2) u l-Artikolu 26(2), espressi f’ECUs kull ettolitru ta’ alkoħol ta’ 100 % vol, - ħlasijiet magħmula għall-kampjuni skond l-Artikolu 31(1), espressi f’ECUs." Artikolu 4 L-Artikolu 3 tar-Regolament (KEE) Nru 2053/89 u (KEE) Nru 2054/89 huwa mibdul b’dan li ġej: "Artikolu 3 Il-prezz minimu ta’ importazzjoni għandu jkun konvertit fil-valuta nazzjonali ta’ l-Istat Membru fejn isir rilaxx għaċ-ċirkolazzjoni bl-użu tar-rata ta’ konverżjoni agrikola fis-seħħ fid-data meta tkun aċċettata d-dikjarazzjoni għar-rilaxx għaċ-ċirkolazzjoni ħielsa." Artikolu 5 It-tieni paragrafu ta’ l-Artikolu 1 tar-Regolamenti (KEE) Nru 209/88 huwa b’dan mibdul b’li ġej: "Il-prezz ta’ l-offerta għandu jkun espress f’ECUs fuq il-bażi tal-prezzijiet msemmija fl-ewwel paragrafu, reġistrat fil-valuta nazzjonali ta’ l-Istat Membru konċernat u konvertit f’ECUs fl-użu tar-rata tal-konverżjoni agrikola applikabbli fil-ġurnata il-prezzijiet in kwistjoni huma reġistrati." Artikolu 6 L-ewwel subparagrafu ta’ l-Artikolu 1(3) tar-Regolament Nru 163/67/KEE huwa b’dan mibdul b’li ġej: "3. Il-prezz ta’ l-offerta għandha tkun espressa f’ECUs fuq il-bażi tal-prezzijiet msemmija fil-paragrafu 2, reġistrati fil-valuta nazzjonali ta’ l-Istat Membru konċernat u konvertit f’ECUs fl-użu tar-rata ta’ konverżjoni agrikola applikabbli fil-ġurnata meta huma reġistrati l-prezzijiet in kwistjoni" Artikolu 7 Dan ir-Regolament għandu jidħol fis-seħħ fl-1 ta’ Jannar 1993. Dan ir-Regolament għandu jorbot fl-intier tiegħu u jkun japplika direttament fl-Istati Membri kollha. Magħmul f’Brussel, fit-28 ta’ Diċembru 1992. Għall-Kummissjoni Ray Mac Sharry Membru tal-Kummissjoni [1] Ara l-paġna 1 ta’ dan il-Ġurnal Uffiċjali. [2] ĠU L 164, 24.6.1985, p. 1. [3] ĠU L 201, 31.7.1990, p. 9. [4] ĠU L 304, 30.10.1986, p. 25. [5] ĠU L 300, 18.10.1989, p. 14. [6] ĠU L 157, 18.6.1976, p. 20. [7] ĠU L 358, 8.12.1989, p. 26. [8] ĠU L 178, 24.6.1989, p. 1. [9] ĠU L 268, 1.10.1992, p. 48. [10] ĠU L 195, 11.7.1989, p. 11. [11] ĠU L 195, 11.7.1989, p. 14. [12] ĠU L 326, 11.11.1989, p. 27. [13] ĠU L 21, 27.1.1988, p. 5. [14] ĠU L 300, 18.10.1989, p. 11. [15] ĠU C 129, 28.6.1967, p. 2577/67. [16] ĠU L 300, 18.10.1989, p. 10. --------------------------------------------------